خفا زربا  كاينين حاليا جوج استراتيجيات لتفادي نجاح المقاطعه ، وهاد جوج الاستراتيجيات راه خدامين عليهم دابا ، باش ميحققوش مطلب الحمله ويخليوها تفشل أولا استراتيجيه لبروموصيون داكشي تاع فورصا ومناسبا يلاه يا لعيالات مبقاش مبقاش ، وداكشي تاع كيلو بستين وجوج بميا عيش يا درويش وداكشي تاع السويقا ، وهاد الاستراتيجيه راها بدات فعلا خاصه فالماء المعدني ، لي نقص درهم مصحوبا بعباره تخفيضات هنا خويا المغربي خصك ترد لبال ومزيان ، لان المطلب تاعك ماشي هو لبروموصيون لا ، المطلب تاعك هو يكون الثمن مناسب لجيبك وفقط مباغي صدقه من حد ، بيع ليا بثمن مناسب وانا معاك ، هدا هو المطلب لذلك راهم معولين عليك تنسا ويضربك الشعا مع رمضان وتكون مرمضن وصايم وتمشي مدفگ مع لبروموصيون وتسحاب راك نجحتي فالحمله تاعك ، وياك طيح فهاد الفخ ، الثمن مخصوش يكون مربوط بالمناسبات لا ، خصو يكون مربوط بالقدره الشرائيه وفقط لا غير وعلی طول لعام ثانيا استراتيجيه تحويل المقاطعه لي هي عادله وحضاريه الی صراع طبقي ، بمعنی أنك تولي حاقد علی  أو  وفعوض متطالب بمراجعه الأثمنه غتولي مقابلو شحال ربح وشحال خسر ، وناري عندو مليار هاناري عندو جوج ت لميار وهكذا غتتحول من حمله عفويه ستتحول الی التركيز علی شخص أو شخصين ، وتبدأ مناقشه الثروه تاعهم وشحال كيربحو فالنهار بل حتی انتظار الخسائر تاعهم بفارغ الصبر وهادي الا طحتي فيها خويا المغربي غ تفيق فيك واحد الحقد دفين كاين فينا حنا لمغاربا كاملين بدون استثناء وهو حنا شي مكايحمل شي وشي حاسد شي ، وغيتتشتت اللحمه ويتفرتك الجمع لي وقع مع هاد الحمله ت المقاطعه وستضيع الجهود وهوما قارينك مزيان وعارفينك كثر من نفسك ، لذلك مطيحش ليهم فهاد الفخ و  أو  خرجو من دماغك وميكونش هو محور تفكيرك ، يربح مليون فالنهار يربح ستين يربح حتی مليار فالنهار ، الله يسهل عليه ويولي يربح ميات مليار فالساعه گع غ ميضرنيش فجيبي وفقط ، لأن الهدف تاعك خويا المغربي ماشي تحيد ليه رباحو أو خصو يولي فقير لا ، الهدف تاعك هو جيبك ميضرش ولي بغا يولي لاباس عليه الله يسهل عليه ، ولي عندو الله يزيدو ، دارهم حلال دارهم حرام ماسوققش ، سوقك فلوسك باش درتيهم نتا لا غير وهي علاش غ تتحاسب ، مغايحاسبك سيدي ربي علی ثروه  او  لذلك خويا المغربي راهم كيخرجو ليك أرقام واحصائيات وكشوفات و لجعل تفكيرك يتجه لهاد الاتجاه وديك اللعبه تاع عاجل  يخسر كدا وكدا ف  من ثروته و راك بهادشي غتولي ضد  ماشي ضد الغلاء فالاسعار ، وديك سع غتولي الحمله كاملا ضد  ، و من غيصوروه انه مظلوم وكلشي ضدو وضد شخصو غ يدافعو عليه بالقانون ، وغضيح الحمله لذلك ركز علی المطلب تاعك لي هو الأسعار وخوي راسك من شحال خسر  او  راه كاين فيديو يوثق لخروج شي ناس فالشارع يهتفون بسقوط  وكيسبوه باقدح الاوصاف وفالشارع العام وامام الماره ، وهذا أمر مرفوض تماما شكون لي خرج هاد الناس الله أعلم ، وشكون لي من وراهم الله اعلم المهم متخرج تعاير حد فالشارع ولا تتبع حتی جوقا بانت ليك غاديا وكتعاير ف  او  ، عيش حياتك طبيعيه متخرج فحتی مظاهره وضحك ولعب ونتا مقاطع ولك واسع النظر خويا المغربي ونتا تعرف تاني عوتاني